## Odluka o Republičkom fondu "Kralj Zvonimir"

### NN 2/1992 (15.1.1992.), Odluka o Republičkom fondu "Kralj Zvonimir"

# VLADA REPUBLIKE HRVATSKE

Na temelju članka 23. stavka 2. Zakona o Vladi Republike Hrvatske ("Narodne
novine", broj 41/90, 8/91,14/91 i 53A/91) Vlada Republike Hrvatske,
na sjednici održanoj 13. siječnja 1992. godine donijela je

## ODLUKU

### o Republičkom fondu "Kralj Zvonimir"

I.

U sastavu Ureda za prognanike i izbjeglice pri Vladi Republike Hrvatske
djeluje;Republički fond "Kralj Zvonimir" za pruža.nje pomoći
prognanicima i izbjeglicama.

II.

Naziv fonda je Republički fond "Kralj Zvonimir" (dalje: Fond)
sa sjedištem u Zagrebu, Braće Oreški 14.

III.

Sredstva Fonda osiguravaju se:

- iz Proračuna Republike Hrvatske

- putem dobrovoljnih dinarskih i deviznih priloga građana, poduzeća
i drugih pravnih i fizičkih osoba iz zemlje i inozemstva

- iz drugih izvora. Sredstva Fonda, dinarska i devizna, drže se na posebnom
dinarskom i deviznom računu.

IV.

Fondom upravlja Upravni odbor Upravni odbor čine:

- predstojnik Ureda za prognanike i izbjeglice pri Vladi Republike Hrvatske,
kao predsjednik Upravnog odbora,

- glavni tajnik Ureda za prognanike i izbjeglice pri Vladi Republike
Hrvatske kao zamjenik predsjednika Upravnog odbora.

- svi članovi Upravnog vijeća Ureda za prognanike i izbjeglice pri Vladi
Republike Hrtratske,

- voditelj financijskog poslovanja Ureda za prognanike i izbjeglice
pri Vladi Republike Hrvatske. Upravni odbor donosi odluke većinom glasova
svih članova.

V.

Predsjednik Upravnog odbora predstavlja Fond i potpisuje akte koje donosi
Upravni odbor: U odsutnosti predsjednika zamjenik ima pravo potpisati akte.

VI.

Pravilnikom kojeg donosi Upravni odbor Fonda, uz suglasnost Vlade Republike
Hrvatske, utvrđuju se kriteriji za dodjelu sredstava Fonda, vrsta i visina
pomoći koja se može dodijeliti.

VII.

U skladu s pravilnikom iz točke VI. ove odluke voditelj financijskog
poslovanja Ureda za prognanike i izbjeglice pri Vladi Republike Hrvatske
donosi odgovarajuća rješenja.

Protiv rješenja iz stavka 1. ove točke može se izjaviti žalba u roku
od 15 dana Uredu za prognanike i izbjeglice pri Vladi Republike Hrvatske.

VIII.

Fond ima pečat okruglog oblika koji sadrži tekst: "Vlada Republike
Hrvatske, Ured za prognanike i izbjeglice, Republički fond "Kralj
Zvonimir", Zagreb".

IX.

Stručne, tehničke i računovodstvene poslove obavlja Ured za prognanike
i izbjeglice pri Vladi Republike Hrvatske.

X.

Na primanja po ovoj odluci ne plaćaju se izravni porezi i doprinosi.
Primanja po ovoj odluci ne utječu na ostvarivanje drugih socijalnih prava.

XI.

Rad Fonda je javan. Javnost rada Fonda osigurava se obavještavanjem
javnosti putem sredstava javnog priopćavanja o izvorima, visini i korištenju
sredstava Fonda.

XII.

Rad fonda nadzire Vlada Republike Hrvatske. Upravni odbor dužan je o
svom radu, izvorima, visini i dinamici ostvarivanja prihoda, te o utrošku
sredstava podnositi izvješće Vladi Republike Hrvatske najmanje dvaput godišnje.

XIII.

Stupanjem na snagu ove odluke Fond preuzima prava, sredstva i obveze
Republičkog fonda "Kralj Zvonimir" osnovanog u sastavu Ministarstva
rada, socijalne skrbi i obitelji.

XIV.

Stupanjem na snagu ove odluke prestaje važiti Odluka o osnivanju Republičkog
fonda "Kralj Zvonimir" ("Narodne novine", broj 48/91).
Ova odluka stupa na snagu danom objave u "Narodnim novinama".

Klasa: 402-09/91-01/02

Urbroj : 5030104-92-3

Zagreb, 14. siječnja 1992.

Predsjednik

**dr. Franjo Gregurić, v. r.**

Odluka, NN 2/1992-24